Bockscar

[thumb|Predná časť lietadla ''Bockscar'' s animovaným vyobrazením výbuchu [atómová bomba|atómovej bomby Fat Man]]
[thumb|''Bockscar'' s dočasným trojuholníkovým označením N na zvislej chvostovej ploche, 9. augusta 1945, v deň [Atómové bombardovanie Hirošimy a Nagasaki|atómovej bombardovacej misie]]
[thumb|''Bockscar'' v [Daytone pred presunom do interiéru. K náletu na Nagasaki letel bez dekoratívnej maľby v prednej časti a s trojuholníkovým chvostovým označením N, nie s kruhovým šípom, ktorý je tu zobrazený]]

***Bockscar***, niekedy nazývané aj **Bock’s Car**, je prezývka amerického bombardéra Boeing B-29 Superfortress (model B-29-36-MO, výrobné číslo 44-27297, trupové číslo 77) v špeciálnej úprave Silverplate, ktorý 9. augusta 1945, na konci druhej svetovej vojny, zhodil atómovú bombu Fat Man na japonské mesto Nagasaki. Išlo o druhý jadrový útok v dejinách. Lietadlo vyrobili v továrni firmy Glenn L. Martin Company na vojenskom letisku Offutt Field v Bellevue v Nebraske a 19. marca 1945 bolo dodané Armádnym vzdušným silám Spojených štátov. V apríli bolo pridelené k 393. bombardovacej letke 509. zmiešanej skupiny na armádnom vojenskom letisku Wendover v Utahu a pomenované po kapitánovi Frederickovi C. Bockovi.

Lietadlo *Bockscar* uskutočnilo 13 výcvikových letov z ostrova Tinian a tri bojové misie, počas ktorých zhodilo na priemyselné ciele v Japonsku presné kópie plutóniovej bomby Fat Man, ale s použitím nejadrovej konvenčnej výbušniny. Dňa 9. augusta 1945, pilotované veliteľom 393. bombardovacej letky majorom Charlesom W. Sweeneym, zhodilo atómovú bombu „Fat Man“ na mesto Nagasaki s výbušnou silou zodpovedajúcou 21 kilotonám TNT. Zničených bolo približne 44 % mesta, zabitých asi 35 000 ľudí a 60 000 zranených.

Po vojne sa bombardér v novembri 1945 vrátil do Spojených štátov. V septembri 1946 ho odovzdali National Museum of the United States Air Force na vojenskom letisku Wright Field v Ohiu. Dňa 26. septembra 1961 ho previezli do múzea a jeho pôvodné označenie bolo obnovené (po misii získalo aj dekoratívnu maľbu v prednej časti trupu). *Bockscar* je teraz trvalo vystavený v National Museum of the U.S. Air Force v Daytone v štáte Ohio vedľa repliky bomby Fat Man.

## Členovia posádky
### Bežne pridelená posádka
Posádka C-13 (posádka lietadla *The Great Artiste* pri bombardovaní Nagasaki):
* Cpt. Frederick C. Bock, veliteľ lietadla
* 1st Lt. Hugh Cardwell Ferguson, Sr., kopilot
* 1st Lt. Leonard A. Godfrey, Jr., navigátor
* 1st Lt. Charles Levy, bombometčík
* M/Sgt. Roderick F. Arnold, letový inžinier
* Sgt. Ralph D. Belanger, pomocník letového inžiniera
* Sgt. Ralph D. Curry, obsluha rádia
* Sgt. William C. Barney, obsluha radaru
* Sgt. Robert J. Stock, zadný strelec

### Posádka pri nálete na Nagasaki
thumb|Posádka C-15. Prvý rad: DeHart, Kuharek, Buckley, Gallagher a Spitzer; zadný rad: Olivi, Beahan, Sweeney, Van Pelt a Albury

Posádka C-15 (bežne pridelená lietadlu *The Great Artiste*):
* Maj. Charles W. Sweeney, veliteľ lietadla
* Cpt. Charles Donald „Don“ Albury, kopilot (pilot posádky C-15)
* 2nd Lt. Frederick „Fred“ J. Olivi, bežne lietal ako kopilot
* Cpt. James F. Van Pelt, Jr., navigátor
* Cpt. Kermit K. Beahan, bombometčík
* M/Sgt. John D. Kuharek, letový inžinier
* S/Sgt. Raymond C. Gallagher, strelec, pomocník letového inžiniera
* S/Sgt. Edward K. Buckley, obsluha radaru
* Sgt. Abe M. Spitzer, obsluha rádia
* Sgt. Albert T. „Pappy“ DeHart, zadný strelec

Na palube sa nachádzal aj tento ďalší personál:

* Cdr. Frederick Ashworth, USN, expert na výbušniny
* Lt. Philip M. Barnes, USN, pomocník experta na výbušniny
* 1st Lt. Jacob Beser, obsluha rušičky radaru (Beser ako jediný letel na oboch atómových bombardovacích misiách, 6. augusta 1945 ako obsluha rušičky radaru lietadla *[[Enola Gay]]* a 9. augusta na lietadle *Bockscar*).

## ''Bockscar'' v National Museum of the United States Air Force

Súbor:Boeing B-29 Bockscar cockpit USAF.jpg
Súbor:Boeing B-29 Superfortress Bockscar USAF.jpg
Súbor:Bockscar and a nuclear weapon painted to resemble the Fat Man bomb.jpg


## Referencie

## Literatúra
* CAMPBELL, Richard H. *The Silverplate Bombers (A History and Registry of the Enola Gay and Other B-29s Configured to Carry Atomic Bombs)*. Jefferson, Severná Karolína : McFarland, Incorporated, 2005. 235 s. ISBN 978-0-7864-2139-8.

## Pozri aj
* Boeing B-29 Superfortress
* Fat Man

## Iné projekty

Kategória:Lietadlá Boeing
Kategória:Letectvo druhej svetovej vojny
Kategória:Atómové bombardovanie Hirošimy a Nagasaki